lflage/wiki-talks huggingface dataset:
Vita:Dartmouth Főiskola

message: A Dartmouth College magyarul Dartmouth Egyetem. A College bármilyen angolnyelvű oktatási intézmény hagyományos neve lehet, a legtöbb középiskolának szintén College a neve. Az Oxfordi Egyetem és a Cambridge-i Egyetem is valójában számos College szövetsége --- ezek nem főiskolák, sosem voltak azok, sosem lesznek azok. Aki a College szót automatikusan főiskolának fordítja, az minden egyetemi szintű órán megbukna, hiszen kontextustól függ, elsősorban egyetem vagy gimnázium a megfelelő fordítások. A Dartmouth doktori fokozatot is adó tudományegyetem, orvosi karral, stb. Sosem volt és sosem lesz főiskola, ebben az esetbe a megfelelő fordítás az Egyetem. (De pl a dublini St Andrew's College magyarul St Andrew's Gimnázium lenne.) Karvalybagoly vita 2024. május 4., 18:34 (CEST)
replies: text: A Dartmouth College egy egyetem. Ennek ellenére a college szó helyes magyar fordítása, attól függetlenül, hogy mi az intézmény rangja, főiskola. Hiszen névben mégis megkülönbözik a University szótól. Már az első mondatban ki van emelve, hogy egy egyetem, nem főiskola, a nevétől függetlenül. Kismenőkbaj van? 2024. május 4., 21:40 (CEST)
thread_title:  Dartmouth College nem főiskola
Vita:Akragaszi Fálarisz

message: A WP:GÖRÖG szerinti újgörög átírásban van írva, de inkább az ógörögben kellene, Phalarisz formában. Vagy ez egy meghonosodott forma lenne? Mindenesetre kiteszem a görögátír sablont, de nem nevezem át. CERBERUSii iv iii voltam ha szeretni akarnál 2024. május 6., 03:25 (CEST)
thread_title:  Szerintem nem így kell írni
Vita:Szangthu

message: Az átírási problémák és az elütések  mellett vannak benne magyartalan, olykor értelmetlen mondatok. Pl. „Felső csomó nélkül senki sem tekinti férfinak az illetőt, és nem tisztelik az illetőt. Miután meglépi ezt és megkapja az új hajviseletét, azzal együtt vállalja, hogy a család méltóságáért felelős lesz és úk kötelességek is terhelhetik ezutána vállát.” „Szöuli lakosok fatalista nézetet fogadtak el a helyzettel kapcsolatban.” Ennek a logikája követhetetlen: „A reform hatására városkapun kívüliek ellenálltak és nem voltak haklandóak megválni a koreaiságuk és férfiasságuk jelképétől.” – Crimeavita 2024. május 6., 08:52 (CEST)
replies: text: Javítottam.  Gyulaizsoka vita 2024. május 6., 17:01 (CEST)
thread_title:  Lektor sablon indoklása
Cikkjelöltvita:Anthony Spilotro

message: Az :en:Anthony Spilotro silány gépi fordítása mindenféle formázás és forrásmegjelölés nélkül, igénytelen fércmunka. Bináris ide Kelt: Wikipédia,  2024. május 6., 18:14 (CEST)
Ohó, itt a kedvencem: regény hosszúságú gépi fordítás kritikán aluli minőségben, full másolmány az angolról (lásd a lábjegyzeteket), és még arra sem vette az illető a fáradságot, hogy a "lap szerkesztése" és a hasonló szövegeket kivegye belőle. Bravó, csak gratulálni tudok. És ez már nem az első alkalom itt.31.46.203.78 (vita) 2024. május 6., 21:54 (CEST)
Érdemes egyáltalán megtartani? A szerző azóta is szarik rá, idehányta ezt az igénytelenséget, és lépett tovább, nekünk meg irdatlan meló lenne helyretenni. Inkább írja meg valaki nullára újra. VitaTombenko 2024. május 6., 22:46 (CEST)
Nem, nyugodtan lehet kaszálni, aztán ha valaki akarja, majd újra megírja nulláról. Ezt nem érdemes tartogatni. 31.46.203.78 (vita) 2024. május 12., 17:44 (CEST)
replies: text: Akkor hagyjuk itt, nincs láb alatt, aztán majd töröltetik automatikusan, hercehurca nélkül. VitaTombenko 2024. május 12., 17:48 (CEST)
thread_title:  Cikkjelölt
Vita:Wenckheim-kastély (Szabadkígyós)

message: "2018-ban a Nemzeti Kastély- és Várprogram részeként elkezdődött a felújítása, miután a kastély felújításához 1,5 milliárd forint európai uniós támogatást nyert el a magyar kormány." 
Ehhez annyit tennék hozzá hogy a kastély 2022 március 20.-a óta látogatható igaz csak vezetéssel illetve csak a földszint és a torony látogatható (az emeletet még nem nyitották meg a nagyközönség előtt) .... :-) Maxell miklós vita 2024. május 7., 10:55 (CEST)
thread_title:  Kiegészítés
Vita:Az Androméda-galaxis és a Tejútrendszer ütközése

message: Ezt gyakori kérdéseken olvastam. Ez esetleg befolyásolhatja ezt a cikket?
"Persze ez attól is függ, hogy milyen szögben találkozik majd a két galaxis. Ha az Androméda szupermasszív fekete lyuka túl közel kerül hozzánk, akkor két opció lehetséges: vagy kirepít minket a galaxisból, vagy "széttépi" a Napot. Utóbbi nyilván végzetes ránk nézve, előbbit akár simán túl is élhetjük.
Ha feltételezzük, hogy a fekete lyuk távol marad tőlünk és az egyesült galaxis részei maradunk, akkor nem nagyon változik semmi, egészen addig, amíg a két galaxis közepén található szupermasszív fekete lyuk nem találkozik. Az biztos, hogy felfoghatatlanul sok energiát fog kibocsátani, de hogy ez miként hat majd ránk, az megjósolhatatlan." 94.248.199.220 (vita) 2024. május 7., 19:32 (CEST)
replies: text: Ha valami megbízható forrással alá lehet támasztani, akkor bekerülhet a szócikkbe. A Gyakorikérdések nem számít annak. Remélem ez segít. :) Kismenőkbaj van? 2024. május 7., 21:07 (CEST)
thread_title:  Szupermasszív fekete lyukak egyesülése
Vita:Mellkereszt

message: A kereszt az első századokban nem számított értékes szimbólumnak, hanem sokkal inkább "átkozott fának", "a halál és szégyen eszközének". Bizonyított, hogy az 1. századi őskeresztények el is utasították Jézus halálának ábrázolását. Nagy Konstantin előtt a keresztények rendkívül visszafogottan viszonyultak a kereszt ábrázolásához.
Akkor miért Jézus szenvedésének jelképe lett a vallás legmeghatározóbb szimbóluma? (sőt, magyarul még a vallás elnevezése is ebből ered: "Jézus kereszthalála tény.")
Miért nem egy, a szeretetet, békességet, szelídséget sugárzó jelkép lett a legelterjedtebb? Balabenc vita 2024. május 7., 19:39 (CEST)
thread_title:   "a halál és szégyen eszköze"
Cikkjelöltvita:Rheinmetall L44

message: ...a fordítóprogram nem tett különbséget cikkszöveg, táblázatok, sablonok, jegyzetek, HTML-kód stb. között, mindent egybefordított. Össze kell olvasni az eredetivel, és ezeket megkülönböztetni. Az angol cikk címe egyébként Rheinmetall Rh-120, miért lett itt L44? Vépi vita 2024. május 8., 08:16 (CEST)
thread_title:  Cikkjelölt, mert...
Vita:Copperfield Dávid (regény)

message: Hogyan lehetséges, hogy itt a címszereplő nevét végig magyaros formában láthatjuk? 
Más esetekben már régen jöttek volna az angolbarátok, és megfordították volna a név formáját, mondván "mindenhol egységesen az eredeti alakot kell használni." Balabenc vita 2024. május 8., 14:14 (CEST)
thread_title:  Magyar cím egy angol regénynek
Vita:Hebridák

message: Kedves Gaja!
A 8700 lakost, amit visszavontál, a MNL írja az általam megadott helyen. Készséggel elhiszem, hogy az adat pontatlan, de ehhez azért neked is illene vmilyen, általad mérvadónak tartott hivatkozást adnod.
Nem mellesleg a visszavont szám szépen illik a város lakosságáról a von. cikkben megadott idősorba (2011: 8038 fő, 2016: 5070 fő).
vita</sup> 2024. május 8., 22:11 (CEST)
thread_title:  Stornoway lakossága
Vita:Ktiszták

message: Van valami kapcsolat a kapnobaták, azaz „füstjárók” (felhőjárók, felhőkben utazók) név és Sőtér István 1939-es Fellegjárás című regényének a címválasztása között?
ZorróAszter vita 2024. május 9., 16:54 (CEST)
thread_title:  Sőtér István: Fellegjárás
Vita:Palágyi Menyhért

message: A cikk elavult, számos ponton felületes.
Azóta megjelent - 2017-ben a Gondolat kiadónál - egy átfogó válogatás Palágyi Menyhért 
írásaiból, részletes kísérőtanulmányokkal és bibliográfiával ("Észlelet és fantázia), 
valamint egy cikk filozófiai jelentőségéről a Magyar Filozófiai Szemle 2019. évi első számában. 
Célszerű volna ezek alapján frissíteni. 2001:4C4C:244A:E900:0:0:0:1000 (vita) 2024. május 9., 22:13 (CEST)
thread_title:  Palágyi Menyhért
Vita:Vevekojotl

message: Itt miért nem szerepel? Balabenc vita 2024. május 10., 13:36 (CEST)
replies: text: Mert még nem rakta ki senki: a csonk sablon:  Ogodej  vitalap 2024. május 10., 13:48 (CEST)
thread_title:  "ez a cikk csonka, erősen hiányos"
Vita:Godzilla x Kong: Az új birodalom

message: Azt hittem, 2024-ben a magyar wikipédia képes normálisan cikket csinálni egy filmről, de amikor ilyeneket látok a szövegben, hogy "lyukas föld, Skar király, Shimó..." újra bebionyosodik, hogy szükség van rám a szerkesztők között. 
Jelezném, hogy ezen a napon láttam a filmet, szóval még nagyon frissek az infornációk.  Balabenc vita 2024. május 10., 18:39 (CEST)
thread_title:  borzalmak.
Cikkjelöltvita:Kovosmalt

message: Nyelvtant, helyesírást csak homeopátiás mennyiségben tartalmaz. Se füle, se farka az egésznek, lóg a levegőben, nincs rendesen elhelyezve időben, morzsákat tartalmaz a gyár történetéből. Nem derül ki a bevezetőből, miről szól. Bináris ide Kelt: Wikipédia,  2024. május 12., 07:57 (CEST)
thread_title:  Cikkjelölt
Vita:DK–MSZP–Párbeszéd Szövetség

message: A cikk valójában a TISZA Párt narratíváját tartalmazza a pártszövetségről. Az is elég különös, hogy Magyar Péter neve 3x szerepel benne.
 Páfrány vita 2024. május 12., 23:37 (CEST)
thread_title:  Nem semleges
Vita:Parisz ítélete (Cranach-kép)

message: A Keletkezése szakaszba minden más információ is bele van nyomorítva. Hungarikusz Firkász Ide írkássz! 2024. május 13., 11:52 (CEST)
Ez nem lektorálási ok, maximum egy átdolgozandót érdemel, de egyszerűbb csak javítani vagy sablon nélkül jelezni a vitalapon a problémát. Bináris ide Kelt: Wikipédia,  2024. május 18., 08:44 (CEST)
thread_title:  Lektorálandó
Cikkjelöltvita:War Robots

message: Gépi fordítás és elég rövid is; szubcsonk/csonk szintű. Azon kívül csak egy forrás van hozzá, amely édeskevés. Lehet, hogy nevezetes, de jelenlegi formájában nem derül ki, mitől az. 157.181.112.125 (vita) 2024. május 14., 13:46 (CEST)
thread_title:  Érthető is, miért került át a feljavítandók közé..
Vita:Szmutkó Emil

message: Írtam a szerző vitalapjára, hogy ha tudja, akkor rendezze a magyartalanságokat, ha nem jelentkezik, vagy nem történik semmi, át fogom tenni a feljavítóba. Pallor vita 2024. május 15., 14:33 (CEST)
 Ez itt az indoklás helye. – Vépi vita 2024. május 15., 18:56 (CEST)
thread_title:  Magyartalanságok
Vita:Juraj Cintula

message: A Twitteren azt olvastam, hogy a Cintula baloldali mivoltáról szóló hírek (amik nem csak magyarországi hírforrásokban röppentek fel), állítólag onnan származnak, hogy a Cintula lakhelye Levice (magyarul léva), és ez csehül azt jelenti, hogy baloldal (ld. :cs:Levice; szlovákul :sk:Ľavica (politika)). Ha ez igaz, akkor ez az év leiterjakabja. --Malatinszky vita 2024. május 16., 21:43 (CEST)
replies: text: Ez így van, a levicky szót bírták nagy ésszel baloldalinak fordítani művelt értelmiségiek. Bináris ide Kelt: Wikipédia,  2024. május 17., 20:12 (CEST)
thread_title:  Leiterjakab a "baloldaliság" forrása? 

message: "A Magyar Nemzet meg nem nevezett forrásokra hivatkozva azt állította, hogy a Progresszív Szlovákia szimpatizánsa, ezzel próbálva alátámasztani azt, hogy Cintula baloldali lenne." 
Ez a mondat semleges lenne? Szerintem nagyon nem. Dancilynch vita 2024. május 17., 11:25 (CEST)
replies: text: Azért fogalmaztam ilyen óvatosan, mert 1) a Magyar Nemzet egy Mandiner cikkre hivatkozik, ami alapvetően arról szól, hogy Cintula nem volt a Progresszív Szlovákia tagja, és mellékesen leírja, hogy azt nem cáfolták, hogy a szimpatizánsa lenne, de szót sem ejt arról, hogy utóbbi információ honnan van. 2) a Magyar Nemzet lényegében Cseh Katalin azon állítását vitatja, hogy Cintula nem baloldali, de semmi mással nem támasztja ezt alá, mint az előbbi, ki tudja honnan származó információval, amiből egyébként sem világos, hogy ez hogyan következne (tekintve, hogy Fico semmivel nem kevésbé "baloldali", mint a Progresszív Szlovákia, Cintulának meg volt más előélete is).

text: Nyilván ha közben előkerül(t) forrás arra nézve, hogy szimpatizáns volt, akkor az valid, de onnan a baloldaliságig még mindig van egy logikai bakugrás. Antissimo vita 2024. május 17., 18:26 (CEST)
thread_title:  Semlegesség elve
Vita:Slim Store Kft.

message: Tisztelt szerkesztők!
Miért szeretnék törölni az oldalt? Kérem segítsenek.
Üdv
Bodnár Richárd NagyRicsi2000 vita 2024. május 15., 23:56 (CEST)
Mert reklám volt. Apród vita 2024. május 27., 21:12 (CEST)
thread_title:  oldal törlése
Vita:Gránit Bank

message: Melyik banknál megy vissza a történet a kétszintű bankrendszer létrejöttéig és irreleváns jogelődig Wikin? Itt se érezzük relevánsnak, a Gránit Bank ugyanis 2010 májusában indult ebben a formájában.  MLBLWiki vita 2024. május 16., 16:27 (CEST)
replies: text: Szia! A mai bank valóban 2010-től viseli a mai nevét, ám története a kétszintű bankrendszer kezdetéig nyúlik vissza. A Wikipédiában azonban általános szokás az, hogy míg egy-egy intézmény névváltoztatása esetén a szócikk címét is az új névre változtatjuk, és nem töröljük irrelevancia címén az addigi történetet. Bármennyire  lényegtelennek tűnhet a mai bank szempontjából, a történetéhez egy lexikonban szerintem mégis hozzátartozik, hogy milyen neveken szerepelt korábban.  Üdv.Kreamar vita 2024. május 17., 17:35 (CEST)
thread_title:  Történeti módosítás
Vita:Bobola Szent András

message: A cikk puszta ömlesztett szöveg, mindenféle felosztás vagy formázás nélkül. Mivel nincsenek benne hivatkozások, vélelmezem a valahonnan másolt mivoltát - csak éppen nem sikerült rálelnem. Lehet, hogy fordítás?VitaTombenko 2024. május 16., 23:23 (CEST)
replies: text: Nyilvánvalóan fordítás, de nem találtam meg egyik wikin sem. A spanyolt is megnéztem, mert a létrehozó bolíviai, és a spanyol wikit szerkesztette. Vépi vita 2024. május 17., 09:37 (CEST)
replies: text: :Közben én rákerestem fordítóval, a jezsuiták hivatalos nemzetközi oldalát dobta ki a kereső, az eredeti szöveggel, ahogy elnéztem, totális egyezésben. Szerencsére már kissé át lett írva, így a fordítás sablon okafogyott.VitaTombenko 2024. május 17., 11:47 (CEST)
thread_title:  Gondok 

message: ...feltehetően nem magyar anyanyelvű személy feltehetően spanyol nyelvből fordított cikke (de nem a spanyol wikiből). Lehetnek benne szakmai (történelmi) tévedések vagy pontatlanságok. Össze lehetne vetni valamelyik másik wikivel. Vagy aki az eredetére kíváncsi, visszafordíthatja spanyolra, és úgy kereshet utána. Vépi vita 2024. május 17., 10:06 (CEST)
thread_title:  Lektorálandó, mert...
Vita:Magyar Kereszténydemokrata Mozgalom

message: Hogy lehet ennek a cikknek 1938-as forrása, valamint ha a párt 1998-ban megszűnt, akkor hogyan (idézem) „az MKDM tovább erősödött a politikai térben, és folytatta küzdelmét a magyar közösség jogaiért és érdekeiért”? Vépi vita 2024. május 18., 19:15 (CEST)
thread_title:  Nem értem
Vita:Ecoton zóna

message: Meg kell vizsgálni, hogy érdemes-e összevonni az Ökoton című szócikkel, vagy külön jelentéssel bírnak. Freewalesvita 2024. május 19., 09:52 (CEST)
replies: text: Nekem úgy tűnik, a két fogalom ugyanaz (az ecoton lehet az angolos változat). Az Ecoton zóna szócikkben leírtak az ökoton zónák egyikét taglalják: javaslom, hogy tartalma kerüljön át az Ökoton szócikkbe egy példaként. --Sphenodon vita 2024. május 19., 13:15 (CEST)

text: Amit találtam hirtelen a neten (csak érintőlegesen szólnak a fogalomról!): https://www.mtafki.hu/konyvtar/kiadv/FE1995/FE19951-2_39-51.pdf, https://ecology.hu/sites/default/files/publications/6mok_abstract.pdf, http://epa.niif.hu/01600/01635/00302/pdf/EPA01635_foldtani_kozlony_2002_132_ksz_005-022.pdf --Sphenodon vita 2024. május 19., 13:31 (CEST)
replies: text: :Én meg ezt találtam. Az ökológiai szakirodalomban ismét felelevenítették a CLEMENTS, F. (1928), TANSLEY, A. G. (1940) által bevezetett ökoton (ecoton) fogalmat. Ökotonnak nevezik azokat az átmeneti területsávokat, amelyek elválasztanak két növénytársulást, vagy állatpopulációt (ODUM, P. 1971; JAKUCS P. 1972; VAN DER MAAREL, E. 1976; HANSEN, A. J. et al. 1988; ZÓLYOMI B. 1987; BALCERKIEWICZ, S. et al. 1992; MATEJKA, K. 1992). Az ökoton kifejezés „tájökoton" (=landscape ecoton) formában már felbukkant néhány tájökológiai munkában is (FORMÁN, R. T. T-GODRON, M. 1986; MANDER, UE. et al. 1988; RAMBUSKOVA, H. 1991). (Elnézést, hogy benne hagytam a hivatkozásokat, az évszámok miatt gondoltam, hogy hasznos lehet: mennyire modern vagy ódon a fogalomrendszer.) A forrást az Arcanumon leltem, Csorba Péter: Tokaj-Hegyalja tájökológiai szerkezetének és geomorfológiai adottságainak összehasonlítása – Földrajzi értesítő, 1995., 1-2.)

text: :Szerintem a két szócikket össze kellene vonni, de mint azt Sphenodon is jelezte, az Ecoton zóna szűkebbnek látszik, mint az Ökoton. – Garamond vita 2024. május 20., 18:26 (CEST)
thread_title:  Ökoton
Vita:Ökoton

message: Meg kell vizsgálni, hogy érdemes-e összevonni az Ecoton zóna című szócikkel, vagy külön jelentéssel bírnak. Freewalesvita 2024. május 19., 09:53 (CEST)
replies: text: Javaslom, hogy jelen helyen viszont ne vizsgáljuk meg, mivel a nyelvi kocsmafalon és az említett ecoton zóna szócikk vitalapján is ott van pontosan ugyanez a felhívás. Így csak szétszóródunk. – Garamond vita 2024. május 21., 19:33 (CEST)
thread_title:  Ecoton zóna
Cikkjelöltvita:Regionális tudomány

message: Ez nem szócikk, hanem egy idézet Enyedi Györgytől (a forrás félprecíz feltüntetésével: kimaradt, hogy hol jelent meg). Nagyon messze van attól, amire itt szövetkeztünk a Wikipédián. Pallor vita 2024. május 19., 13:28 (CEST)
thread_title:  Feljavítóba helyezés oka
Vita:Bookline

message: Törlési megbeszélés eredményeként a Shopline szócikk tartalma bedolgozva a Bookline szócikkbe, a Shopline átirányítás lett, laptörténete összefésülve a Bookline szócikkel, az erről szóló megbeszélés itt olvasható: Wikipédia:Törlésre javasolt lapok/Shopline. --PallertitcoC 2024. május 19., 16:24 (CEST)
thread_title:  Shopline lap bedolgozása a szócikkbe
Vita:II. Abbász egyiptomi alkirály

message: Komoly tévedéseket kell helyre tenni. Abbas II khedive, a későbbi magyar feleségét, nem külföldi tanulmányai alatt ismerte meg, hanem Max Hussarek (később von Heilein) az uralkodó bécsi tanára, Egyiptomban pedig 1892.01.07-1893.04.11 között a titkára, mutatta be, Egyiptomban történt és gróf Török May néven 1892. 04 hó végén. Török Maria Anna 1874.01.08-án született St. Marien Mürzthalban, és báró klingspori Arthur Müllerr tűzérfőhadnagy felesége volt. Azaz Ő egy másik hölgy, konkrétan az uralkodó feleségének a féltestvér nővére. Az uralkodó felesége 1877.06.15-én született Philadelphiában, és nem volt megkeresztelve. Törvényes nevet -- két húgával együtt -- a fővárosi Királyi Bíróságtól kapott, ez pedig Puskás Májuska. Ezen a néven élt Bécsben 1900 közepéig, mint zongoraművész. Puskás Tivadar hagyatéki eljárásának 1898 decemberi zárását követő zaklatások miatt visszament Egyiptomba, ahol polgári esküvőt kötött az uralkodóval. A hagyatéki eljáráshoz kapcsolódó közjegyzői dokumentumok egyértelműen megnevezik a hölgy édesapját. Tivadar jogász volt, nem mérnök. Török József gróf pedig csak 1887.06.04-én kapott főispáni kinevezést, azaz May születési időszakában a breznói járás szolgabírója volt. May 1909.02.19-én vette fel az iszlám vallást és a Zubeida nevet, ugyanekkor a Mähriches Tagblatt cikkében tévedésből elnevezte Mariannak. 1910.02.28-án kötöttek uralkodói esküvőt a polgári mellé, ahol Djavidan Hanum (Örök Úrasszony) nevet, és oszmán hercegnői rangot kapott az egyiptomi khediva (alkirálynő) rang mellé. Az uralkodói esküvő megkötésének indokát nem ismerjük még, esélyes, hogy a hölgy terhes volt. 1913.03.18-án, még szintén nem tisztázott konkrét okból, el kívánt a hölgy válni, Bécsbe utazott és 1913.08.17-én az Alexandria Sharia bíróság kimondta a válást. Egy fiúgyermek létezését közölték angol újságok, sorsáról nincs információ. Lajokka vita 2024. május 20., 12:45 (CEST)
thread_title:  Tartalmi pontosítás
Vita:Karl Hermann Frank

message: A cikk biztosan fordítás, erre utalnak a benne hagyott refszámok. Ezeket jó lenne a megfelelő hivatkozásra lecserélni, egyben a források is meglennének. Már csak azt kellene tudni, hogy melyik wikiből van fordítva.
Amúgy nyelvhelyessége jó.VitaTombenko 2024. május 20., 23:30 (CEST)
Nagy valószínűséggel az enwikiből származik. A jegyzetszámok helye oda passzol, ahogy a képek elrendezése is. Hungarikusz Firkász Ide írkássz! 2024. május 20., 23:50 (CEST)
A gyanút erősíti a "Frank with Heydrich and Böhme, September 1941" képaláírás.  Hungarikusz Firkász Ide írkássz! 2024. május 20., 23:52 (CEST)
replies: text: Akkor pótoltam a jelzéstVitaTombenko 2024. május 21., 00:11 (CEST)
Ki lettek szedve a referenciaszámok, pedig azok alapján könnyebb lett volna behelyezni az enwikis forrásokat. Így is megoldható, csak így jóval nehezebb. Ehelyett a módosítás helyett át is lehetett volna hozni a forrásjegyzeteket. Blua lago, Vépi, nem gond ha visszaállítom a Max von O szerkesztése előtti állapotra? Mivel ti utána szerkesztették a lapot, a ti módosításaitok is visszaállítódnak, viszont ha kész van a forrásáthozatal, akkor nem is lesznek indokoltak azok a módosítások, főleg a sablon nem. Hungarikusz Firkász Ide írkássz! 2024. május 22., 08:51 (CEST)

text: Nem gond. Vépi vita 2024. május 22., 14:51 (CEST)
thread_title:  Fordítás
Vita:PowerPC G4

message: Az eredetiben nagyon vázlatosan vannak említve a processzorok tulajdonságai, és ez a fordításba is így került bele. A hardverleírásokat ki kéne bővíteni. – Pkᑌᘗᖾᐁᐧᐦᑕᒪᑫᐃᐧᐣ 2024. május 21., 17:11 (CEST)
thread_title:  Hiányosság
Cikkjelöltvita:Daytime Emmy-díj

message: A szócikket jelentősen kéne feljavítani, hogy a főnévtérbe mozgatható legyen.
* WP:FORMA – A szócikk nincs formázva.
* WP:ELL – A szócikk nem tartalmaz forrásokat.
* WP:KAT – a szócikk kategóriákra szorul. – Blua lago (üzenetküldés) 2024. május 21., 22:55 (CEST)
thread_title:  Cikkjelölté minősítés indoklása
Cikkjelöltvita:Android Lollipop

message: *Nem enciklopédiacikk, hanem a változtatások bullet-point-szerű felsorolása. Ide kapcsolódik: WP:NEM. A szócikket egész, kerek mondatokban kell megfogalmazni.
*Nincsenek források, lásd: WP:ELL. 
*A szócikk nem rendelkezik bevezetővel.
– Blua lago (üzenetküldés) 2024. május 21., 23:06 (CEST)
thread_title:  Cikkjelölté minősítés indoklása
Cikkjelöltvita:Android Nougat

message: *Nem enciklopédiacikk, hanem a változtatások bullet-point-szerű felsorolása. Ide kapcsolódik: WP:NEM. A szócikket egész, kerek mondatokban kell megfogalmazni.
*Nincsenek források, lásd: WP:ELL. 
*A szócikk nem rendelkezik bevezetővel.
– Blua lago (üzenetküldés) 2024. május 21., 23:06 (CEST)
thread_title:  Cikkjelölté minősítés indoklása
Cikkjelöltvita:Android Oreo

message: *Nincsenek források, lásd: WP:ELL. 
*A szócikk nem rendelkezik bevezetővel.
* Jelen formában még nem állja meg a helyét a főnévtérben, ezért fel kéne javítani.
– Blua lago (üzenetküldés) 2024. május 21., 23:08 (CEST)
thread_title:  Cikkjelölté minősítés indoklása
Cikkjelöltvita:Android Donut

message: *Nincsenek források, lásd: WP:ELL. 
*A szócikk nem rendelkezik bevezetővel.
* Jelen formában még nem állja meg a helyét a főnévtérben, ezért fel kéne javítani.
– Blua lago (üzenetküldés) 2024. május 21., 23:11 (CEST)
thread_title:  Cikkjelölté minősítés indoklása
Cikkjelöltvita:Android KitKat

message: *Nincsenek források, lásd: WP:ELL. 
*A szócikk nem rendelkezik bevezetővel.
* Jelen formában még nem állja meg a helyét a főnévtérben, ezért fel kéne javítani. – Blua lago (üzenetküldés) 2024. május 21., 23:10 (CEST)
thread_title:  Cikkjelölté minősítés indoklása
Cikkjelöltvita:Hompoth Ferenc

message: * A szócikk nagyrészt angol, le kellene fordítani
* A beveztőbe több infó kellene.
* Alaposabb részletekkel kellene ellátni, eddig ez csak szubcsonk szintű
VitaTombenko 2024. május 22., 10:35 (CEST)
thread_title:  Gondok
Vita:Wessetzky Vilmos

message: W. V. nem március 10-én halt meg (ez a temetésének dátuma volt; lásd Népszabadság 1997. március 10.). 
A helyes dátum a család által kiadott gyászértesítésen (is) ellenőrizhatő. Elteanus vita 2024. május 23., 03:32 (CEST)
thread_title:  pontosítás
Cikkjelöltvita:Megosztásos keveréses szintézis

message: A cikk láthatóan gépi fordítás eredménye, erre utal a hibás nyelvezet és a bennmaradt refszámok. Ezen túl nincsen megfelelően forrásolva.̴̴̴̴ VitaTombenko 2024. május 23., 11:49 (CEST)
thread_title:  Gondok
Vita:Horváth László (műgyűjtő)

message: Ez nagyon nem szócikk, bőven van vele munkaː
* Nincs bevezetője
* Nincs tagolva
* Nincsenek források megadva
* Mezei folyószöveg az egész
VitaTombenko 2024. május 23., 12:06 (CEST)
PS.: A címe sem jó, de azt majd kijavítjuk visszanevezéskor.
thread_title:  Gondok